2.

A 4. függelék helyébe a következő szöveg lép: „ 4. FÜGGELÉK AZ EGT-MEGÁLLAPODÁS CÉLJAIRA KIIGAZÍTOTT 1073/2009/EK EURÓPAI PARLAMENTI ÉS TANÁCSI RENDELET MELLÉKLETÉBEN MEGÁLLAPÍTOTT DOKUMENTUMOK (lásd a Megállapodás XIII. melléklete 32. pontjának e) kiigazítását) II. MELLÉKLET AZ EURÓPAI GAZDASÁGI TÉRSÉG a) (Pantone világoskék színű, DIN A4 formátumú cellulózpapír, legalább 100 g/m2) (Az engedély első oldala) (Az engedélyt kiadó EFTA-állam hivatalos nyelvén/nyelvein, illetve egyik hivatalos nyelvén írott szöveg) Az engedélyt kiadó állam megkülönböztető jelzése (12) Az illetékes hatóság vagy szerv megnevezése ENGEDÉLY száma vagy HITELES MÁSOLAT száma Ellenszolgáltatás fejében autóbusszal végzett nemzetközi személyszállításra Ezen engedély jogosultja (13) az autóbusszal végzett személyszállítás nemzetközi piacához való hozzáférés közös szabályairól szóló, az EGT-megállapodás céljaira kiigazított 2009. október 21-i 1073/2009/EK európai parlamenti és tanácsi rendeletben megállapított feltételekkel, valamint ezen engedély általános rendelkezéseinek megfelelően jogosult ellenszolgáltatás fejében nemzetközi közúti személyszállítást végezni a Közösség, valamint Izland, Liechtenstein és Norvégia területén (14). Megjegyzések: Az engedély -tól/-től -ig érvényes Kibocsátás helye és dátuma: (15) b) (Az engedély második oldala) (Az engedélyt kiadó EFTA-állam hivatalos nyelvén/nyelvein, illetve egyik hivatalos nyelvén írott szöveg) ÁLTALÁNOS RENDELKEZÉSEK 1. Ez az engedély az EGT-megállapodás céljaira kiigazított 1073/2009/EK rendelet értelmében került kiadásra. 2. Ezt az engedélyt az ellenszolgáltatás fejében szállítási szolgáltatást végző fuvarozó letelepedési helye szerinti EFTA-állam illetékes hatósága adja ki azon fuvarozó részére, aki: a) a székhelye szerinti EFTA-államban autóbusszal végzett menetrend szerinti járatok, menetrend szerinti különcélú járatok és különjáratok üzemeltetésére jogosult; b) megfelel az EGT-megállapodás céljaira kiigazított közösségi szabályokkal összhangban meghatározott közúti személyszállítói foglalkozás folytatására vonatkozó feltételeknek a belföldi és nemzetközi személyszállítás terén; c) eleget tesz a közúti közlekedés biztonságára vonatkozó jogi követelményeknek a járművezetők és járművek tekintetében. 3. Ez az engedély lehetővé teszi az ellenszolgáltatás fejében autóbusszal végzett nemzetközi személyszállítás lebonyolítását a Közösség és az EFTA-államok területén található valamennyi közlekedési vonalon: a) amennyiben az indulás és az érkezés helye két különböző államban van, amelyek vagy uniós tagállamok, vagy EFTA-államok, egy vagy több uniós tagállamon, EFTA-államon vagy harmadik országon keresztül történő tranzittal vagy anélkül; b) amennyiben az indulás és az érkezés helye ugyanabban az uniós tagállamban vagy EFTA-államban van, de az utasok felvétele és leszállása egy másik uniós tagállamban vagy EFTA-államban vagy harmadik országban történik; c) valamelyik tagállamból vagy EFTA-államból egy harmadik országba és vissza, függetlenül attól, hogy áthalad-e a járat egy vagy több uniós tagállam vagy EFTA-állam, illetve harmadik országok területén; d) harmadik országok között, egy vagy több uniós tagállam vagy EFTA-állam területén áthaladó tranzittal; valamint az EGT-megállapodás céljaira kiigazított 1073/2009/EK rendeletben megállapított feltételek szerint végzett szállítási tevékenységgel összefüggő üres járatokat. Egy uniós tagállamból vagy egy EFTA-államból egy harmadik országba és vissza folytatott szállítási tevékenység esetén, az engedély nem vonatkozik az utazásnak azon részére, amely az utasok felvétele vagy leszállása szerinti uniós tagállam vagy az EFTA-állam területére esik. 4. Az engedély személyre szóló és nem átruházható. 5. Az engedélyt a kiadó EFTA-állam illetékes hatóságai visszavonhatják, különösen akkor, ha a fuvarozó: a) már nem teljesíti a 1073/2009/EK rendelet 3. cikkének (1) bekezdésében megállapított feltételeket; b) az engedély kiállításához és meghosszabbításához szükséges adatokat tévesen közölte; c) bármely uniós tagállamban vagy EFTA-államban súlyosan megsértette a közösségi közúti szállításra vonatkozó, az EGT-megállapodás céljaira kiigazított jogszabályokat, különös tekintettel a járművekre, valamint a járművezetők vezetési és pihenőidejére vonatkozó szabályokra, továbbá a 1073/2009/EK rendelet 5. cikke (1) bekezdésének ötödik albekezdésében említett párhuzamos vagy időszakos járatok engedély nélküli végzésére. A jogsértést elkövető fuvarozó letelepedési helye szerinti EFTA-állam illetékes hatóságai többek között visszavonhatják az engedélyt, vagy ideiglenesen, illetve véglegesen visszavonhatják az engedély egyik vagy összes hiteles másolatát. A szankció mértékének megállapítása az engedély tulajdonosa által elkövetett jogsértés súlyosságának, valamint a nemzetközi járatok vonatkozásában az illető birtokában lévő hiteles másolatok teljes számának megfelelően történik. 6. Az engedély eredeti példányát a fuvarozó köteles megőrizni. Az engedély hiteles másolatait a nemzetközi szállítást végző járműveken kell tartani. 7. Ezt az engedélyt bármely ellenőrzésre jogosult személy felszólítására be kell mutatni. 8. Az engedély jogosultja köteles valamennyi uniós tagállam vagy EFTA-állam területén betartani az adott államban érvényes törvényi, rendeleti és közigazgatási rendelkezéseket, különösen a szállítás és a közlekedés tekintetében. 9. »Menetrend szerinti járatok« azok a járatok, amelyeken az utasok szállítása meghatározott időközönként, meghatározott útvonalon, az utasokat előre meghatározott megállóhelyeken felvéve és kitéve történik, és amelyeket bárki igénybe vehet, adott esetben helyfoglalási kötelezettség mellett. A járatok menetrend szerinti jellegét nem befolyásolja a járat működési feltételeinek kiigazítása. A menetrend szerinti járatok engedélykötelesek. A »menetrend szerinti különcélú járatok« olyan menetrend szerinti járatok – függetlenül azok szervezőjének személyétől –, amelyek meghatározott utascsoportok szállítását bonyolítják le más utasok kizárásával, meghatározott időközönként, meghatározott útvonalon úgy, hogy az utasok előre meghatározott megállóhelyeken szállnak fel és le. A menetrend szerinti különcélú járatok közé a következők tartoznak: a) a dolgozók otthonuk és munkahelyük közötti fuvarozása; b) a tanulók és hallgatók otthonuk és oktatási intézményük közötti fuvarozása. Az a tény, hogy egy különcélú járat az azt használók igényeihez igazodik, nem befolyásolhatja annak menetrend szerinti járatként történő besorolását. A különcélú menetrend szerinti járatok nem engedélykötelesek, amennyiben azokat a szervező és a fuvarozó közötti szerződés szabályozza. A párhuzamos vagy időszakos és a már meglévő menetrend szerinti járatokéval azonos utasokat kiszolgáló járatok megszervezése engedélyköteles. A »különjáratok« olyan járatok, amelyek nem felelnek meg sem a menetrend szerinti járatok, sem a különcélú menetrend szerinti járatok meghatározásának, és amelyek fő jellemzője, hogy a megrendelő vagy maga a fuvarozó kezdeményezésére összeállított csoportokat szállítanak. A már meglévő menetrend szerinti járatokkal összevethető és azokéval azonos utasokat kiszolgáló párhuzamos vagy időszakos járatok megszervezése a 1073/2009/EK rendelet III. fejezetében megállapított eljárással összhangban engedélyköteles. Az a tény, hogy ezek a járatok bizonyos időközönként közlekednek, nem érinti különjáratokként történő besorolásukat. A különjáratok nem engedélykötelesek.